Diari Oficial de la Generalitat Valenciana


Sumari del DOGV 3890, del 01-12-2000 (2000/9668)

Informació pública del programa d'actuació integrada de la unitat d'execució única del pla de reforma interior de l'accés sud-est al sector Massarrojos Sud del Pla General d'Ordenació Urbana de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9668


Organisme emissor
:   Altipla, SA

Tipus de document
:   Anunci

Informació pública del programa d'actuació integrada de la unitat d'execució única del pla de reforma interior de l'accés sud-est al sector Massarrojos Sud del Pla General d'Ordenació Urbana de València. [2000/S9668]
  
La mercantil Altipla, SA ha formulat el programa d'actuació integrada de la unitat d'execució única del pla de reforma interior de l'accés sud-est al sector Massarrojos Sud del Pla General d'Ordenació Urbana de València, i acompanya a aquest pla de reforma interior i projecte d'urbanització (aprovat per acord plenari municipal de data 29 de desembre de 1997), a l'empara del que estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3 ambdós de l'esmentada Llei, procedeix sotmetre aquest programa amb tota la documentació annexa a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es comunica que durant aquest termini els interessats en aquest procediment podran formular qualsevol al·legacions que els convinga segons dret, i també altres alternatives tècniques de programa, tot això en els termes i condicions de l'esmentada Llei 6/1994, a aquests efectes qualsevol interessat podrà consultar l'expedient depositat en la notaria del senyor Manuel Ángel Rueda Pérez, situada al carrer Roger de Llúria núm. 28 € València (46230), els dies hàbils en horaris de 11.00 a 13.00 hores. Igualment es fa constar que qualsevol persona podrà comparéixer en aquesta notaria per a obtenir còpia de l'acta de protocol·lització del projecte i documents que s'acompanyen a aquest, o sol·licitar que se li exhibisca aquesta.
  
Així mateix, tant l'esmentada documentació, com l'expedient administratiu, podran ser consultats, els dies hàbils de 09.00 a 13.00 hores, en els locals de l'Ajuntament de València, Servei de Planejament Urbanístic, Secció Programes d'Actuació Integrada, situat en l'avinguda d'Aragó, 47 (4a planta). Les al·legacions que, si escau, foren formulades, seran presentades davant el servei ja esmentat.
  
Finalment, mitjançant aquest, d'acord amb el que estableix el paràgraf 2 de l'article 48 en relació amb l'article 46 paràgrafs 4 i 5 de l'esmentada Llei 6/1994, es comunica als interessats, que el termini de cinc dies hàbils per a presentar les proposicions juridicoeconòmiques, comença l'endemà hàbil a la finalització del termini de 20 dies anteriorment indicat. Durant aquest termini podran formular-se les esmentades proposicions a l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 13.00 hores. Finalitzat aquest segon termini, el primer dia hàbil, excepte si és dissabte, que en aquest cas haurà d'entendre's el primer dia hàbil immediat posterior, tindrà lloc l'acte d'obertura de pliques a l'Oficina de Contractació de l'Ajuntament de València. Cosa que es comunica en aquest avís als efectes oportuns.